NNT er viktig fordi det sier oss noe om effektiviteten til en behandling. Dersom en behandlingstype eller en ny medisin har et høyt NNT, er den i utgangspuntket dårligere enn en med lavt NNT. Man kan imidlertid ikke se på NNT alene, man må også vurdere sykdommens alvorlighetsgrad og kostnaden av behandlingen. Å gi hundre personer en dyr antibiotikakur for å unngå ett tilfelle av lungebetennelse er lite ønskelig. Men å ta en billig blodprøve av hundre personer for å avdekke ett tilfelle av alvorlig kreft kan være fornuftig.